Kantaabria

Kantaabria (hispaania keeles Cantabria) on provints ja autonoomne piirkond Hispaania põhjaosas Biskaia lahe lõunarannikul. See piirneb idas Baski autonoomse piirkonna, lõunas Castilla y Leóni, läänes Astuuria ja põhjas Kantaabria merega, mis on osa Biskaia lahest. Kantaabria on osa Kantaabria rannikust, mida nimetatakse ka Roheliseks Hispaaniaks (hispaania keeles España Verde). Rannikut iseloomustab eriti lopsakas taimestik, mis on tekkinud niiske ja pehme merelise kliima tõttu. Piirkonna kliimat mõjutavad Atlandi ookeani tuuled, mis jäävad mägede taha pidama ega liigu Kantaabriast lõunasse. Kantaabria esimesed märgid inimtegevusest pärinevad vanemast paleoliitikumist. Olulisim paleoliitikumi inimeste tegevusjälgede leiukoht on Altamira koobas, mille koopamaalingud pärinevad umbes 37 000 eKr ning mis kuuluvad alates 1985. aastast UNESCO maailmapärandi nimistusse. Tänapäevane Kantaabria provints moodustati 28. juulil 1778. Kantaabria autonoomne piirkond moodustati 30. detsembril 1981 ja see langeb kokku provintsiga: Kantaabria autonoomne piirkond koosneb ainult ühest provintsist. Kliima Kantaabria aasta keskmine temperatuur on +17,1 °C, jaanuaris +12,4 °C, augustis +22,5 °C. Aastas sajab keskmiselt 1268 mm, sealhulgas jaanuaris 127 mm ja augustis 84 mm sademeid. Aastas paistab päike keskmiselt 1732 tundi, sealhulgas jaanuaris 91 ja augustis 196 tundi. Haldusjaotus Vallad Kantaabria autonoomsesse piirkonda kuuluvad järgmised 102 valda: Tabelis on loetletud vallad nende artikleid arvestamata. Vaata ka Santanderi provints Viited